URRUTIA OIANGUREN (EAJ, 2017-05-25):
Mahaiburu andrea.
Gauza batzuk erantzutea nahi nituzke. Lehendabizi, Ubera andereari. Harritu egin nau esaten duenean deskolokatuta dagoela. Baina galdetuko nioke, ziur zaude gai hau dela deskolokatuta zauden bakarra?
Zabala andereari, lastima aizu, orain kalendarizazioa izan da. Lastima, orain kalendarizazioa izan da akordioa ez iristeko arrazoia. Beno, guk jarraituko dugu eta garai berriak etorriko dira, eta nik espero dut akordioetara iritsi ahal izatea.
Borondate politikoa ere aipatu duzu. Nik uste dut borondate politikoa egon badagoela. Gertatzen dena da interlokutoreari borondate politikoa batzuetan sinistu ere egin behar izaten zaio. Sinisten ez bazaio borondate politikoa gai honetan eta beste hainbatetan ezinezkoa izaten da. Eta beti borondate politiko eta borondate politikoa aipatzen da baina, borondate politikoa, hurkoaren borondate politikoa ere sinistu egin behar da. Baina esaten dizut jarraituko dugula.
Baina gauza bat ezin dizut onartu. Esaten duzu gutxien, txarren daudenei laguntzea dela helburua eta nik sinisten dizut. Baina nik, eta pena da, pena da zuri zuzentzea ze jatorrizko legez besteko proposamena Macazaga andereak sinatu zuen.
Eta hemen esaten da, adibidez, zioan esaten da: "Más aún cuando nos encontramos ante un sistema educativo fundamentado en dos redes que se presentan bajo una idea de complementariedad pero que persisten en la segregación". Eta jatorrizko legez besteko proposamenean, 3. puntuan, bukaeran esaten da "priorizando los centros de titularidad pública para evitar que la tecnología se convierta en un elemente segregador más".
Hori esaten denean zer esan nahi da? Atzo esan nizuen, kontuz segregazioa eta horrelako hitzekin. Nik zuhurtzia kontu pixka bat eskatuko nizueke. Ez hitz berriak eta potoloak botatzeagatik ez du batek oposizio hoberik egiten.
Eta segregazioa, eta segregazioa, eta segregazioaz insistitzeak, nori sartzen dio atzamarra begian? Niri? Ez. Uriarte sailburuari? Ez. Urkullu lehendakariari? Ez. Eusko Alderdi Jeltzaleari? Ez. Eusko Jaurlaritzari bere osotasunean? Ez. Nori? Herri honen irudiari.
Eta zuek ekoizten dituzuen testuetan sarri-sarri aipatzen da segregazioa eta beste batzuk zuen bezain ezkerrekoak izan nahi izaten dute eta jarraitu egiten zaituztete. Eta esan nizuen, zuen testuak irakurrita, batzuetan batek pentsa dezake herri honetan terrorismotik segregaziora pasa garela.
...eta esan nizuen, eske zuen testuak irakurrita batzuetan batek pentsa dezake herri honetan terrorismotik segregaziora pasa garela.
Eta kontuz hitz batzuekin, kontuz hitz batzuekin. Egoerak daude, zailak dira, desatseginak, kezkagarriak, baina segregazio eta horrelako hitzekin, kontuz.
Eta esaten duzu zuen erdibidekoan, denon zera sartu duzuela, bai, hori oso polita da, baina guk esaten denean erdibideko zuzenketan, bigarren puntuan, bukatzen da esanez: "gainera, behar bereziko ikasleen eskolaratze gehien dituzten ikastetxeei eta horretan teknologia ere, elementu segregatzaile bat bihur ez dadin", ba ulertuko duzu, hori ezin dugula sinatu.
Eta nik galdera bat luzatuko nioke Ubera andreari. Hemen aipatzen diren segregazio eta segregatzaile hitzekin, ados al zaude? Bai, ezta? Ados al zaude?
Eta zerk egiten du, segregatzaile euskal hezkuntza sistema, bere antolaketa edo funtzionamendua? Zuek uste duzue, benetan, Hezkuntza Sailetik bultzatzen diren politika publikoetan segregazioa bultzatzen dela? Bai? Bai?
Eta nolatan? Sareen arteko harremanean? Ah, ez, ez, ez, ez, klaro, priorizando los centros de titularidad pública para evitar que la tecnología se convierta en un elemento segregador más...